पाएं अपने शहर की ताज़ा ख़बरें और फ्री ई-पेपरडाउनलोड करें
नरकटियागंज अनुमंडलीय अस्पताल के इमरजेंसी वार्ड एवं आइसोलेशन वार्ड में मृतकों की संख्या में इजाफा दिन प्रतिदिन बढ़ता जा रहा है। सोमवार को आइसोलेशन वार्ड में कोरोना से संक्रमित इलाजरत एक महिला समेत तीन लोगों की मौत हो गई। वहीं, इमरजेंसी वार्ड में एक पुरुष की मौत हो गई। आइसोलेशन वार्ड में तैनात स्वास्थ्य कर्मियों की लापरवाही से बेहतर स्वास्थ सुविधा मुहैया नहीं कराने से नाराज परिजनों ने अस्पताल प्रशासन के खिलाफ आक्रोश व्यक्त किया है। मृतकों की पहचान नगर के नागेंद्र तिवारी चौक निवासी शिवाकांत पांडे की 60 वर्षीय पत्नी चमेली देवी, शहर के वार्ड संख्या 7 निवासी वीरेंद्र प्रसाद का 35 वर्षीय पुत्र प्रशांत अमित तथा नगर के ब्लॉक रोड निवासी 65 वर्षीय हरेंद्र कुमार शर्मा के रूप में की गई है।
बताया जाता है कि उक्त लोगों को सांस लेने की परेशानी एवं शरीर में ऑक्सीजन लेवल कम होने पर परिजनों ने इमरजेंसी वार्ड में पहले भर्ती कराया था तथा अस्पताल प्रशासन ने सभी को आइसोलेशन वार्ड में बेहतर इलाज के लिए शिफ्ट कर दिया था। इलाज के उपरांत ही उक्त लोगों की मौत हो गई। इसमें हरेंद्र शर्मा को बेतिया रेफर करने के बाद रास्ते में ही निधन हो गया। इधर, इमरजेंसी वार्ड में मल्दहिया पोखरिया गांव निवासी 68 मदन राव को सांस लेने में समस्या थी। इनको परिजनों ने अस्पताल के इमरजेंसी वार्ड में भर्ती किया था। जहां अस्पताल में निधन हो गया। हालांकि अस्पताल प्रशासन ने इनको कोरोना की पुष्टि नहीं की है। बता दें कि स्थानीय शहर में मृतकों की संख्या में धीरे-धीरे और बढ़ोतरी हो रही है।
वर्तमान में नरकटियागंज में इलाज के दौरान अब तक 10 लोगों की मौत हो चुकी है। अनुमंडलीय अस्पताल के प्रशासनिक प्रभारी चिकित्सा पदाधिकारी डॉ. सुनील कुमार ने बताया कि आइसोलेशन वार्ड में भर्ती एक महिला समेत तीन लोगों की मौत हो गई है। सभी को नियमानुसार अंतिम संस्कार के लिए शव को भेजा जा रहा है। उन्होंने बताया कि इमरजेंसी वार्ड में भी एक व्यक्ति को सांस लेने की समस्या पर परिजनों ने भर्ती किया गया था। जहां इलाज के दौरान उसकी मौत हो गई है।
आयुष चिकित्सकों के भरोसे संचालित हो रहा है आइसोलेशन वार्ड
नरकटियागंज आइसोलेशन वार्ड में सोमवार को मृतकों की संख्या में इजाफा होने के बाद आइसोलेशन वार्ड के बाहर परिजनों ने अस्पताल प्रशासन के खिलाफ नाराजगी जाहिर की। परिजनों ने आरोप लगाया कि बीती रात्रि सांस लेने की समस्या एवं ऑक्सीजन लेवल कम होने पर मरीज को यहां पर भर्ती किया गया लेकिन यहां पर जिस एएनएम को अस्पताल में ड्यूटी पर तैनात किया है। उसको ऑक्सीजन सिलेंडर संचालन करने का भी तरीका मालूम नहीं है। वहीं, अनुमंडलीय अस्पताल के आइसोलेशन वार्ड को वर्तमान में आयुष चिकित्सकों के भरोसे छोड़ दिया गया है।
परिजनों ने यह भी आरोप लगाया कि एमबीबीएस डॉक्टर के नहीं रहने से उनके मरीज का स्वास्थ्य काफी बिगड़ गया था। साथ ही उन्होंने यह भी कहा कि कई बार संबंधित डॉक्टर एवं स्वास्थ्य कर्मियों को सूचना देने के बावजूद भी मरीज को देखने तक नहीं जा रहे थे। जिससे उनके मरीजों की मौत हो गई। वहीं अंतिम संस्कार के लिए ले जाने में भी एंबुलेंस चालक से लेकर शव पैक करने वाले कर्मी भी काफी लापरवाही बरत रहें थे। हालांकि अस्पताल प्रशासन के समझाने बुझाने के बाद स्वास्थ्य कर्मी शव को उठाकर एंबुलेंस में ले गए। अस्पताल के आइसोलेशन वार्ड में यह भी बात सामने आया है कि अस्पताल में न तो पीपीई किट की उपलब्ध है और न ही ग्लव्स व मास्क उपलब्ध है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn